Ægir Atlason fimleikamaður var kjörinn íþróttamaður Flóahrepps árið 2012 við hátíðlega athöfn í Þingborg föstudaginn 31. maí s.l. Það voru formenn ungmennafélaganna Baldurs , Vöku og Samhygðar ásamt æskulýðs - og tómstundanefnd Flóahrepps sem völdu Ægi íþróttamann ársins . Ægir er 14 ára fimleikamaður og kemur úr Fimleikadeild Selfoss . Á árinu hefur hann keppt með blönduðu liði Selfoss sem og karlaliði Selfoss en einnig keppti hann með unglingalandsliði Íslands í blönduðum flokki á Evrópumótinu í Árósum í Danmörku 19. - 20. október 2012 . Ægir er nemandi í Flóaskóla en byrjaði ungur að æfa með Fimleikadeild Selfoss og sýndi fljótt hvers megnugur hann er . Hann hefur frá því hann byrjaði að æfa tekið jöfnum framförum og verið fljótur að tileinka sér ný stökk og æfingar . Hann hefur ávallt verið í fremstu röð í sínum aldursflokki og leitt hópinn sinn áfram í gegnum keppnir . Á Evrópumótinu í haust var hann yngstur í landsliðinu en aðrir drengir í liðinu voru 17 ára . Hann gaf þeim þó ekkert eftir og kom sér í 3 keppnisumferðir á dýnu en aðeins 3 strákar stökkva hverja umferð ásamt 3 stúlkum . Hann sló sem sagt þeim eldri við í dýnustökkinu . Hann var svo fyrsti varamaður inn í allar umferðir á trampólíninu . Í dansinum stendur hann sig einnig mjög vel og er fljótur að tileinka sér góðar æfingar . Liðið hafnaði í 4. sæti í samanlögðum stigum . Ægir æfir vel og vill fá krefjandi verkefni á æfingum sem skilar honum miklum erfiðleika í stökkum þrátt fyrir ungan aldur . Hann er metnaðargjarn og vill ná fullkomnun í því sem hann gerir . Hann mun á næstu árum verða enn betri en sagt er að fimleikamenn toppi eftir tvítugt . Ægir stefnir ótrauður á að komast í næsta unglingalandslið Íslands í hópfimleikum og verður gaman að fylgjast með honum þá þar sem hann mun verða enn sterkari með reynsluna frá EM 2012 . Ægir er sannarlega vel að kjörinu kominn eins og sjá má á ofangreindu yfirliti . Í lagiLesa meira